CELEX: 52004SC0792
Language: mt
Date: 2004-06-24
Title: Abbozz Deċizjoni tal-Kumitat Konġunt taż-Żee li jemenda l-Protokoll 31 għall-Ftehim taż-ŻEE, dwar il-kooperazzjoni f' oqsma speċifiċi 'l barra mill-erba' libertajiet - Abbozz tal-pożizzjoni komuni tal-Komunità –

Avis juridique important

|

52004SC0792

Abbozz Deċizjoni tal-Kumitat Konġunt taż-Żee li jemenda l-Protokoll 31 għall-Ftehim taż-ŻEE, dwar il-kooperazzjoni f' oqsma speċifiċi 'l barra mill-erba' libertajiet - Abbozz tal-pożizzjoni komuni tal-Komunità –  /* SEK/2004/0792 finali */  

Abbozz DEĊIZJONI TAL-KUMITAT KONĠUNT TAŻ-ŻEE li jemenda l-Protokoll 31 għall-Ftehim taż-ŻEE, dwar il-kooperazzjoni f' oqsma speċifiċi 'l barra mill-erba' libertajiet - Abbozz tal-pożizzjoni komuni tal-Komunità -(preżentat mill-Kummissjoni)MEMORANDUM TA' SPJEGAZZJONI1. Il-Protokoll 31 għall-Ftehim taż-ŻEE fih dispożizzjonijiet speċifiċi dwar il-kooperazzjoni bejn il-Komunità u l-Istati taż-ŻEE EFTA li qegħdin barra l-erba' libertajiet.2. L-abbozz mehmuż tad-Deċiżjoni tal-Kumitat Konġunt taż-ŻEE għandu l-għan li jimmodifika l-Protokoll 31 sabiex jestendi l-kooperazzjoni fil-qasam ta' l-enerġija/l-appoġġ għall-effiċjenza enerġetika u l-enerġija li tista' tiġġedded f'pajjiżi li għadhom qed jiżviluppaw (COOPENER), fi ħdan il-programm multiannwali "Intelligent Energy- Europe (2003-2006), stabbilit mid-Deċiżjoni Nru 1230/2003/KE tal-Parlament Ewropew u tal-Kunsill tas-26 ta' Ġunju 2003. Dan għalhekk jipprovdi l-bażi legali għall-Istati taż-ŻEE EFTA biex jieħdu sehem fil-programmi u l-azzjonijiet Komunitraji fil-qasam COOPENER, mill-1 ta' Jannar 2004.L-abbozz preżenti tad-Deċiżjoni tal-Kumitat Konġunt trid titqies f'rabta mad-Deċiżjoni tal-Kumitat Konġunt taż-ŻEE 164/2003, adottat f'Novembru 2003, li kien jinkorpora kull element ieħor tal-programm multiannwali "Intelligent Energy-Europe" (2003-2006) fil-Ftehim taż-ŻEE. L-element "COOPENER" iddewwem għal raġunijiet tekniċi, li hija r-raġuni wara dan l-abbozz addizzjonali tad-Deċiżjoni tal-Kumitat Konġunt.3. L-Artikolu 1.3(b) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi l-Kunsill għandu jistabilixxi l-pożizzjoni Komunitarja għal Deċiżjonijiet bħal dawn fuq proposta mill-Kummissjoni.4. L-abbozz tad-deċiżjoni tal-Kumitat Konġunt taż-ŻEE qed jiġi sottomess għall-approvazzjoni tal-Kunsill, wara liema approvazzjoni l-Kummissjoni sejra tippreżenta l-pożizzjoni tal-Komunità fil-Kumitat Konġunt taż-ŻEE mill-aktar fis possibbli.Abbozz DEĊIZJONI TAL-KUMITAT KONĠUNT TAŻ-ŻEEli jemenda l-Protokoll 31 għall-Ftehim taż-ŻEE, dwar il-kooperazzjoni f' oqsma speċifiċi 'l barra mill-erba' libertajietIL-KUMITAT KONĠUNT TAŻ-ŻEE,Wara li kkunsidra il-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa 'l quddiem 'il-Ftehim', u partikolarment 86 u 98 tiegħu,Billi:(1) Il-Protokoll 31 għall-Ftehim ġie emendat mid-Deċiżjoni tal-Kumitat Konġunt taż-ŻEE Nru.../...ta'... [1].[1]  ĠU L ....(2) Id-Deċiżjoni Nru 1230/2003/KE tal-Parlament Ewropew u tal-Kunsill tas-26 ta' Ġunju 2003 li tadotta programm multiannwali għall-azzjoni fil-qasam ta' l-enerġija: "Intelligent Energy - Europe" (2003/2006) [2] ġie inkorporat fil-Ftehim mid-Deċiżjoni tal-Kumitat Konġunt taż-ŻEE Nru 164/2003 tas-7 ta' Novembru 2003 [3].[2]  ĠU L 176, tal-15.7.2003, p. 29.[3]  ĠU L 41, tal-12.2.2004, p. 67.(3) Huwa xieraq li tiġi estiża l-kooperazzjoni tal-Partijiet Kontraenti għall-Ftehim sabiex jiġi inkluż il-qasam speċifiku "COOPENER" tal-programm u l-azzjonijiet sussegwenti tiegħu.(4) Il-Protokoll 31 għall-Ftehim għandu għalhekk jiġi emendat sabiex jippermetti li din il-kooperazzjoni estiża sseħħ mill-1 ta' Jannar 2004,IDDEĊIEDA KIF ĠEJ:Artikolu 1L-inċiż li ġej se jiżdied mal-paragrafu 2e ta' l-Artikolu 14 tal-Protokoll 31 għal dan il-Ftehim:'- Mill-1 ta' Jannar 2004 l-Istati EFTA se jieħdu sehem fil-qasam speċifiku "COOPENER" u l-azzjonijiet sussegwenti tiegħu fil-programm Komunitarju msemmi fil-paragrafu 5(g).'Artikolu 2Din id-Deċiżjoni se tidħol fis-seħħ fi , pprovdut li n-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE.  [4].[4]  [L-ebda ħtieġa kostituzzjonali indikata.] [Ħtiġijiet kostituzzjonali indikati.]Jibda japplika mill-1 ta' Jannar 2004.Artikolu 3Din id-deċiżjoni se tiġi ppubblikata fis-Sezzjoni ŻEE ta', u fis-Suppliment ŻEE tal-Ġurnal Uffiċjali ta' l-Unjoni Ewropea.Magħmula f' Brussel, .Għall-Kumitat Konġunt taż-ŻEEIl-PresidentIs-Segretarjigħall-Kumitat Konġunt taż-ŻEE